
I. BENDROSIOS NUOSTATOS  
  
[bookmark: _Hlk190761777]1.1. Lietuvos Respublikos valstybinė darbo inspekcija prie Socialinės ir darbo apsaugos ministerijos (buveinės adresas: Algirdo g. 19, LT-03607 Vilnius, Lietuvos Respublika, kodas 188711163) (toliau – VDI, Perkančioji organizacija) (toliau – perkančioji organizacija) numato pirkti Informacinio turinio projekto, apie darbo ginčus, paslaugas.   
[bookmark: _Hlk190763428]1.2. Pirkimas vykdomas Pirkimas atliekamas vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), pirkimo sąlygos (toliau – Sąlygos) ir Sąlygų priedai: Nr. 1 „Pirkimo objekto techninė specifikacija“ (toliau – Techninė specifikacija), Nr. 2 „Pasiūlymo forma“ (toliau – Pasiūlymo forma), Nr. 3„Nacionalinio saugumo reikalavimų atitikties deklaracija“, Nr. 4 „Tiekėjų pašalinimo pagrindai“, Nr. 5 „Sutarties projektas“ bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.3. Išankstinis skelbimas apie pirkimą nebuvo skelbtas. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) interneto adresu: https://viesiejipirkimai.lt.  
1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.  
1.5. Perkančioji organizacija nėra pridėtinės vertės mokesčio (toliau – PVM) mokėtoja.  
1.6. Vartojamos pagrindinės sąvokos apibrėžtos Viešųjų pirkimų įstatyme ir Apraše.  
1.7. Visos pirkimo sąlygos nustatytos pirkimo dokumentuose, kuriuos sudaro:  
1.7.1. skelbimas apie pirkimą;  
1.7.2. pirkimo sąlygos (kartu su priedais);  
1.7.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);  
1.7.4. kita CVP IS priemonėmis pateikta informacija.  
1.8. Perkamos paslaugos atitinka aplinkosauginius reikalavimus, nurodytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3. papunktyje: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).
1.9. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo). Tiesioginį ryšį su tiekėjais įgalioti palaikyti: pirkimo procedūrų klausimais –  Perkančiosios organizacijos kontaktinis asmuo: Administravimo skyriaus viešųjų pirkimų specialistė – Laima Minkevičienė, tel. + 370 614 07717, el. p. laima.minkeviciene@vdi.lt,, dėl pirkimo objekto (techninės specifikacijos) – Jolanta Bielskienė, Vyriausioji komunikacijos specialistė, tel. + 370 698 73025, el. p. jolanta.bielskiene@vdi.lt.
1.20. Tiekėjų išlaidos, patirtos rengiant ir pateikiant pasiūlymus, neatlyginamos.  
  




II. PIRKIMO OBJEKTAS  
  
[bookmark: _Hlk190758735]2.1. Pirkimo objektas –informacinio turinio projektas internetiniame portale apie darbo ginčus. (toliau – paslaugos). Paslaugų savybės apibūdintos techninėje specifikacijoje (pirkimo sąlygų 1 priedas).  
2.2. Šis pirkimas skaidomas į dalis neskaidomas. 
2.3. Teikdamas pasiūlymą, tiekėjas turi pateikti pasiūlymą dėl visos pirkimo objekto (pirkimo sąlygų 1 priedas) dalyje numatytų Paslaugų apimties.   
2.4. Pirkimui skirta maksimali lėšų suma yra 11 400,00 Eur be PVM / 13 794,00 Eur su PVM. Jeigu tiekėjo nurodyta pasiūlymo kaina  viršys nurodytą lėšų sumą, tiekėjo pasiūlymas, vadovaujantis VPĮ 2 str. 18 d. 2 p. ir 45 str. 1 d. 5 p., bus pripažintas nepriimtinu ir atmestas.  
III. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR ATITIKTIS NACIONALINIO SAUGUMO INTERESAMS  
 
3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti pirkimo sąlygų 5 priede. 
3.2. Tiekėjas teikdamas pasiūlymą turi pateikti laisvos formos deklaraciją dėl atitikties reikalavimams. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.
3.3. Tiekėjams nenustatomi reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. 
Visų tiekėjų prašoma dokumentus, patvirtinančius Tiekėjo atitiktį keliamiems kvalifikacijos reikalavimams, pateikti kartu su pasiūlymu.
3.4. Tiekėjas, dalyvaujantis pirkime, turi atitikti šiuos kvalifikacijos reikalavimus ir pateikti nurodytus dokumentus (kartu su pasiūlymu): 
lentelė
	Eil. 
Nr. 
	Reikalavimai 
	Reikalavimus įrodantys dokumentai 

	1.  
	Internetinis naujienų portalas, kurio vidutinis dienos realių naudotojų skaičius 2025 m. sausio mėn. buvo ne mažesnis kaip 400 tūkst., (remiantis „Gemius Audience“ duomenimis (viešai prieinama informacija).
	Kartu su pasiūlymu pateikti išrašo kopiją (remiantis „Gemius Audience“ duomenimis (viešai prieinama informacija), kuriame vidutinis dienos realių naudotojų skaičius 2025 m. sausio mėn. buvo ne mažesnis kaip 400 tūkst.CVP IS priemonėmis pateikiamos skaitmeninės dokumentų kopijos.  



 3.2. Perkančioji organizacija atmeta pasiūlymą, jeigu yra bent viena iš šių sąlygų:  
 3.2.1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;  
 3.2.2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;  
 3.2.3. prekių (įskaitant jų sudedamąsias dalis, pakuotes) kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų;  
3.2.4.  Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 3.2.1. ir 3.2.2. punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;  
 3.2.5. Perkančioji organizacija turi kompetentingų institucijų patvirtintos informacijos, kad 3.2.1. ir 3.2.2. punktuose nurodyti subjektų veikla ir jų ryšiai kelia grėsmę nacionaliniam saugumui.  
3.3. Perkančioji organizacija, tikrindama pasiūlymo atitiktį 3.2 punkto reikalavimams, iš Tiekėjo reikalauja pateikti deklaraciją (pirkimo sąlygų 3 priedas „Tiekėjo deklaracija dėl atitikties nacionalinio saugumo reikalavimams“). Jeigu bendrą pasiūlymą pateikia ūkio subjektų grupė, veikianti pagal jungtinės veiklos sutartį, tiekėjas su pasiūlymu privalo pateikti deklaraciją už kiekvieną ūkio subjektų grupės narį atskirai. Jeigu perkančiajai organizacijai kyla abejonių dėl Tiekėjo nurodytos informacijos teisingumo, bus prašoma ekonomiškai naudingiausią pasiūlymą pateikusio Tiekėjo pateikti informaciją patvirtinančius Viešųjų pirkimų įstatymo 51 straipsnio 12 dalyje  nurodytus (vieną ar kelis) ar kitus perkančiajai organizacijai priimtinus dokumentus (bet kuriuo pirkimo procedūros metu).  
3.4. Perkančioji organizacija nenaudos Europos bendrojo viešojo pirkimo dokumento (EBVPD) ir netikrins tiekėjų, dalyvaujančių apklausoje, pašalinimo pagrindų.  
  
IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE  
  
4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).  
4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.  
4.3. Jei pasiūlymą teikiantis tiekėjas sutarties vykdymo metu numato remtis kitų ūkio subjektų, įskaitant subteikėjus ir asmenis, kuriuos ketinama įdarbinti, pajėgumais, tokiu atveju tiekėjas privalo pateikti įrodymus, patvirtinančius, kad vykdant pirkimo sutartį ūkio subjektų ištekliai jam bus prieinami per visą sutartinių įsipareigojimų vykdymo laikotarpį – tiekėjo su ūkio subjektu, kurio pajėgumais sutarties vykdymo metu numato remtis tiekėjas, pasirašytas preliminarias sutartis, ketinimo protokolus ar kitus jiems lygiaverčius dokumentus. Dokumentuose turi būti aiškiai nurodyta ūkio subjekto, kurio pajėgumais bus remiamasi, sutikimas, kad tiekėjas sutarties su perkančiąja organizacija vykdymo metu remtųsi jo pajėgumais, kuo kiekviena iš šalių prisideda prie bendro tikslo siekimo, kiekvienos šalies įsipareigojimai, vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis bendroje sutarties vertėje.  
  
V. PASIŪLYMŲ RENGIMAS, PATEIKIMAS IR KEITIMAS  
  
5.1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://viesiejipirkimai.lt. Pasiūlymai, pateikti popierine forma arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.  
5.2. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt). Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų dokumentų formatus (pvz., .pdf, .docx ir kt.).   
5.3. Pasiūlymas turi būti pasirašytas kvalifikuotu elektroniniu parašu. Tiekėjai pasiūlymą gali pasirašyti viena iš priemonių: a) mobiliojo parašo Tiekėjų išduodamais kvalifikuotais elektroniniais parašais, b) kvalifikuoto elektroninio parašo Tiekėjų išduodamais stacionariais įrenginiais.  
5.4. Tiekėjo pasiūlymą sudaro CVP IS priemonėmis pateiktų dokumentų ir duomenų visuma:  
5.4.1. užpildyta pasiūlymo forma, parengta pagal pirkimo sąlygų 2 priedą;  
5.4.2. užpildyta „Tiekėjo deklaracija dėl atitikties nacionalinio saugumo reikalavimams“, parengta pagal pirkimo sąlygų 3 priedą;   
5.4.3. jungtinės veiklos sutarties skaitmeninė kopija (jeigu dalyvauja ūkio subjektų grupė);  
5.4.4. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą patvirtina ne vadovas, o įgaliotas asmuo);  
5.4.5. subtiekėjų sąrašas (jei bus pasitelkta);  
5.4.6. kita pirkimo sąlygose prašoma informacija ir (ar) dokumentai.  
5.5. Pasiūlymas turi būti pateiktas skelbime nurodytos datos, 9 val. 00 min. (Lietuvos Respublikos laiku) tik elektroninėmis priemonėmis, naudojant CVP IS. Pageidautina, kad tiekėjai, prisegdami dokumentus, informaciją pateiktų viename arba keliuose failuose. Tiekėjui CVP IS susirašinėjimo priemonėmis paprašius, perkančioji organizacija patvirtina, kad tiekėjo pasiūlymas yra gautas ir nurodo gavimo dieną, valandą ir minutę.  
5.6. Tiekėjai pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali, todėl, tiekėjui nurodžius tokią informaciją kaip konfidencialią, perkančioji organizacija turi teisę ją skelbti. Konfidencialia taip pat negali būti laikoma Viešųjų pirkimų įstatymo 20 straipsnio 2 dalyje nurodyta informacija. Perkančioji organizacija gali kreiptis į tiekėją prašydama pagrįsti informacijos konfidencialumą. Jeigu tiekėjas nenurodė konfidencialios informacijos, laikoma, kad tokios tiekėjo pasiūlyme nėra.  
5.7. Pasiūlymuose nurodoma paslaugų vieneto kaina turi būti nurodyta eurais (suapvalinant iki dviejų skaičių po kablelio), turi būti išreikšta ir apskaičiuota taip, kaip nurodyta šių pirkimo sąlygų 2 priede. Apskaičiuojant kainą, turi būti atsižvelgta į visą šių pirkimo sąlygų 1 priede nurodytą techninę specifikaciją, paslaugų kiekį ir pan. Į pasiūlymo kainą turi būti įskaityti visi mokesčiai ir visos tiekėjo išlaidos, įskaitant ir sąskaitų teikimo per SABIS sistemą mokestį. Jei tiekėjas yra ne PVM mokėtojas, turi apie tai nurodyti pasiūlyme, nurodant juridinį pagrindą.    
5.8.  Pateikdamas pasiūlymą tiekėjas sutinka su pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.  
5.9. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas būtų patvirtintas tiekėjo ar jo įgalioto asmens parašu.   
5.10. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad dalyvis pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma − vokuose), ir naudodamasis CVP IS priemonėmis.   
5.11. Tiekėjams neleidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.  
5.12. Pasiūlymas galioja jame dalyvio nurodytą laiką. Pasiūlymas turi galioti ne trumpiau kaip 60 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.  
5.13. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą. Tiekėjas, kuris sutinka pratęsti savo pasiūlymo galiojimo laiką, apie tai CVP IS priemonėmis praneša perkančiajai organizacijai.  
5.14. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija paskelbia Viešųjų pirkimų įstatymo nustatyta tvarka ir išsiunčia pranešimus visiems tiekėjams, kurie CVP IS prisijungė prie pirkimo.  
5.15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.  
  5.16. Tiekėjas, teikdamas pasiūlymą per CVP IS, gali pasinaudoti galimybe užšifruoti savo pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina), vadovaudamasis Naudojimosi Centrine viešųjų pirkimų informacine sistema taisyklių, patvirtintų, Viešųjų pirkimų tarnybos direktoriaus 2017 m. gruodžio 28 d. įsakymu Nr. 1S-181, III skyriumi „Pasiūlymų šifravimas“.  
5.17.	 Tiekėjas, nusprendęs pateikti užšifruotą pasiūlymą, turi:
5.17.1.	iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina ir (ar) sąnaudos. Instrukciją, kaip tiekėjui užšifruoti pasiūlymą galima rasti ČIA.
5.17.2.	per 30 min. nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
  5.18. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmes kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).  
5.19. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti, gauti pavėluotai ar tapo neprieinami.  
   
VI. PASIŪLYMŲ GALIOJIMO UŽTIKRINIMAS   
  
6.1. Perkančioji organizacija nereikalauja pasiūlymo galiojimo užtikrinimo Lietuvos Respublikos civilinio kodekso nustatytais prievolių įvykdymo užtikrinimo būdais.  
  



VII. PIRKIMO SĄLYGŲ PAAIŠKINIMAS IR PATIKSLINIMAS  
  
7.1.  Komisija atsako į kiekvieną tiekėjo CVP IS susirašinėjimo priemonėmis pateiktą prašymą paaiškinti pirkimo sąlygas, jeigu prašymas gautas ne vėliau kaip prieš 2 darbo dienas iki pirkimo pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.  
7.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti pirkimo sąlygas.  
7.3. Atsakydama į kiekvieną tiekėjo pateiktą prašymą paaiškinti pirkimo sąlygas, arba aiškindama, tikslindama šias sąlygas savo iniciatyva, perkančioji organizacija turi paaiškinimus, patikslinimus išsiųsti visiems tiekėjams.   
7.4. Tuo atveju, kai paaiškinami (patikslinami) pirkimo dokumentai, perkančioji organizacija paaiškinimus (patikslinimus) išsiunčia visiems tiekėjams ir, prireikus, pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į paaiškinimus (patikslinimus). Jeigu perkančioji organizacija pirkimo sąlygas paaiškina (patikslina) ir negali pirkimo sąlygų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus).   
  
VIII. SUSIPAŽINIMO SU PASIŪLYMAIS PROCEDŪROS  
  
8.1. Susipažinimas su pasiūlymais įvyks skelbime nurodytą data, elektroniniu būdu.   
8.2. Tiekėjai nedalyvauja Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas iki bus įvertinti pasiūlymai ir nustatyta pasiūlymų eilė.  
 
IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS  
  
[bookmark: _Hlk190760887]9.1. Pirkimui pateiktus pasiūlymus nagrinėja ir vertina Perkančioji organizacija. Pasiūlymai nagrinėjami,  vertinami ir palyginami konfidencialiai, nedalyvaujant pasiūlymus pateikusių tiekėjų atstovams. Posėdžiuose stebėtojai nedalyvauja.  
9.2. Perkančioji organizacija nagrinėja, vertina ir palygina tiekėjų pateiktus pasiūlymus, vadovaudamasi pirkimo dokumentuose nustatytomis sąlygomis.   
9.3. Perkančioji organizacija nagrinėja ir vertina:  
9.3.1. ar pasiūlymai atitinka pirkimo dokumentuose nustatytus reikalavimus ir sąlygas;  
9.3.2. ar pasiūlyta kaina nėra per didelė ir perkančiajai organizacijai nepriimtina;  
9.3.3. ar nėra pasiūlyta neįprastai mažų kainų.   
9.4. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos 2022 m. gruodžio 30 d. įsakymu Nr. 1S-24 „Dėl pasiūlymų patikslinimo, papildymo ar paaiškinimo taisyklių patvirtinimo“ nustatytomis taisyklėmis.  
9.5. Kai pateiktame pasiūlyme nurodoma neįprastai maža kaina, Perkančioji organizacija raštu CVP IS priemonėmis prašo tiekėjo pateikti reikalingas pasiūlymo detales, įskaitant kainos sudedamąsias dalis ir skaičiavimus.   
9.6. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas.  
9.7. Perkančioji organizacija atmeta pasiūlymą, jeigu:  
9.7.1. tiekėjas neatitinka pirkimo sąlygose nustatytų kvalifikacijos reikalavimų, ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų, jeigu taikoma, ir perkančiosios organizacijos nurodymu nebuvo pakeistas į reikalavimus atitinkantį ūkio subjektą; 
9.7.2. per perkančiosios organizacijos nustatytą terminą nepatikslino, nepapildė, nepaaiškino savo pasiūlymo; 
9.7.3. tiekėjas pasiūlymą pateikė ne CVP IS priemonėmis (naudojant ne CVP IS „pasiūlymų dėžutę“); 
9.7.4. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis; 
9.7.5. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą; 
9.7.6. pasiūlyta kaina perkančiajai organizacijai yra per didelė ir nepriimtina, išskyrus VPĮ 45 str. 1 d. 5 p. numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymai negali būti nustatyti laimėjusiais; 
9.7.7. pasiūlyme nurodyta neįprastai maža kaina ir (ar) sąnaudos ir tiekėjas nepateikė tinkamų pasiūlytos mažiausios kainos ir (ar) sąnaudų pagrįstumo įrodymų; 
9.7.8. pasiūlymas, kuriame nurodyta neįprastai maža kaina ir (ar) sąnaudos, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų; 
9.7.9. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau šis negali per pakankamą perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu,  perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus; 
9.7.10. netenkinami pirkimo sąlygose nustatyti reikalavimai, susiję su nacionaliniu saugumu; 
9.7.11. tiekėjas perkančiosios organizacijos prašymu nepratęsia pasiūlymo galiojimo; 
9.7.12. tiekėjas iki susipažinimo su pasiūlymais posėdžio pradžios nepateikia pasiūlymo iššifravimo slaptažodžio; 
9.7.13. perkančioji organizacija gali atmesti pasiūlymus kitais pirkimo sąlygose nurodytais pagrindais. 

X. PASIŪLYMŲ VERTINIMAS  
  
10.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.  
  
XI. PASIŪLYMŲ EILĖS SUDARYMAS, LAIMĖJUSIO PASIŪLYMO NUSTATYMAS IR SPRENDIMAS DĖL PIRKIMO SUTARTIES SUDARYMO  
  
11.1. Perkančioji organizacija norėdama priimti sprendimą dėl laimėjusio pasiūlymo, pagal pirkimo sąlygose nustatytus kriterijus ir tvarką nedelsdama įvertina pateiktus pasiūlymus ir nustato pasiūlymų eilę (išskyrus atvejus, kai pasiūlymą pateikia tik vienas tiekėjas). Pasiūlymų eilė nustatoma  kainos didėjimo tvarka. Tais atvejais, kai kelių tiekėjų pasiūlymų pasiūlyta kaina yra vienoda, sudarant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje.  
11.2. Perkančioji organizacija suinteresuotiems dalyviams nedelsdama, tačiau ne vėliau kaip per 3 darbo dienas, raštu CVP IS priemonėmis praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia Viešųjų pirkimų įstatymo 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę ir laimėjusį pasiūlymą. Komisija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties.  
11.3. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Pirkimo sutartis turi būti sudaroma nedelsiant, atidėjimo terminas netaikomas.  
11.4. Dalyvis, kurio pasiūlymas nustatytas laimėjęs, sudaryti pirkimo sutartį kviečiamas raštu (CVP IS priemonėmis) ir jam nurodomas laikas, iki kada jis turi sudaryti pirkimo sutartį.  
11.5. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, iki Perkančiosios organizacijos nurodyto laiko nepasirašo pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.  
  
XII. GINČŲ NAGRINĖJIMO TVARKA  
  
12.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Pretenzija turi būti pateikta CVP IS priemonėmis. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka.   
12.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.   
12.3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.   
  
XIII. PAGRINDINĖS PIRKIMO SUTARTIES SĄLYGOS   
  
13.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos Pirkimo sąlygų 5 priede „Paslaugų sutarties projektas“.
13.2. Sutartis įsigalioja Sutarties Šalims ją pasirašius ir galioja iki visiško Šalių įsipareigojimų įvykdymo arba ji nutraukiama Lietuvos Respublikoje galiojančiuose teisės aktuose ar Sutartyje nustatytais atvejais.  
13.13. Sutartis jos galiojimo laikotarpiu gali būti keičiama vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama Sutarties dalis.  
   
XIV. ASMENS DUOMENŲ TVARKYMAS  
  
14.1. Šiame skyriuje pateikiama informacija skirta informuoti tiekėjus apie Perkančiosios organizacijos atliekamą asmens duomenų tvarkymą. Viešojo pirkimo metu pateiktus tiekėjo, jo darbuotojų,  subrangovų, kitų asmenų (toliau – fiziniai asmenys) asmens duomenis Perkančioji organizacija tvarkys viešųjų pirkimų organizavimo, vykdymo, sutarties sudarymo ir vykdymo ir su tuo susijusių Perkančiajai organizacijai taikomų teisės aktų reikalavimų įgyvendinimo tikslais. Perkančioji organizacija gali tvarkyti  asmens duomenis ir kitais tikslais, jeigu to prireiktų siekiant Perkančiajai organizacijai atitikti teisės aktų keliamus reikalavimus, taip pat siekiant teisėtų Perkančiosios organizacijos interesų apsiginti nuo pretenzijų, ieškinių ir turėti įrodymus kilus ginčui. Asmens duomenys tvarkomi remiantis Perkančiajai organizacijai taikomų teisės aktų įpareigojimų vykdymu bei teisėtu Perkančiosios organizacijos interesu. Laimėjusio tiekėjo (fizinio asmens) pateikti asmens duomenys tvarkomi taip pat ir remiantis sutarties sudarymu ir vykdymu.  
14.2. Tiekėjas, teikdamas kitų fizinių asmenų asmens duomenis, yra atsakingas už asmens duomenų tvarkymo, įskaitant jų teikimą Perkančiajai organizacijai, teisėtumą ir duomenų subjektų teisių įgyvendinimą. Tiekėjas, prieš teikdamas pasiūlymą, privalo minėtus fizinius asmenis informuoti apie jų asmens duomenų teikimą Perkančiajai organizacijai ir apie šiame skyriuje aptartą Perkančiosios organizacijos atliekamą asmens duomenų tvarkymą bei duomenų subjekto teisių įgyvendinimą.   
 14.3. Asmens duomenis Užsakovas gali teikti Tiekėjams (duomenų tvarkytojams), teikiantiems buhalterinės apskaitos, informacinių sistemų kūrimo, tobulinimo ir palaikymo, duomenų centrų ir kitas paslaugas, ir tvarkantiems asmens duomenis Perkančiosios organizacijos vardu; prireikus teismui ar kitoms ginčus nagrinėjančioms institucijoms; Viešųjų pirkimų tarnybai ir kitoms valstybės institucijoms ir įstaigoms, jeigu teikti joms asmens duomenis įpareigoja teisės aktai. Laimėjusio dalyvio viešųjų pirkimų metu pateikto pasiūlymo, preliminarios sutarties, sudarytos sutarties ir minėtų sutarčių pakeitimų skaitmeninės kopijos viešųjų pirkimų procedūrų skaidrumo užtikrinimo tikslais bus skelbiamos viešai (išskyrus viešai neskelbtinus asmens duomenis) Centrinėje viešųjų pirkimų informacinėje sistemoje, kurios duomenų valdytoja yra Viešųjų pirkimų tarnyba.    
 14.4. Fiziniai asmenys turi Bendrajame duomenų apsaugos reglamente (ES) 2016/679 įtvirtintas teises, kurias Perkančioji organizacija įgyvendina Bendrojo duomenų apsaugos reglamento nustatyta apimtimi: žinoti apie asmens duomenų tvarkymą; susipažinti su asmens duomenimis; reikalauti ištaisyti neteisingus, netikslius arba neišsamius duomenis; apriboti asmens duomenų tvarkymą; reikalauti ištrinti asmens duomenis; nesutikti su asmens duomenų tvarkymu; reikalauti perkelti asmens duomenis.  Dėl savo teisių įgyvendinimo fiziniai asmenys turi kreiptis į Perkančiąją organizaciją pateikdami raštišką prašymą bei patvirtindami savo tapatybę. Informacija apie asmens duomenų tvarkymą ir duomenų subjektų teisių įgyvendinimą pateikiama Perkančiosios organizacijos interneto svetainėje www.lrvk.lrv.lt , ją taip pat galima gauti kreipiantis į Perkančiąją organizaciją. Fiziniai asmenys, manydami, kad jų asmens duomenis Perkančioji organizacija tvarko neteisėtai arba neįgyvendina/netinkamai įgyvendina jų, kaip duomenų subjektų teises, turi teisę pateikti skundą Valstybinei duomenų apsaugos inspekcijai (daugiau informacijos – www.vdai.lrv.lt).  
 













Pirkimo sąlygų 1 priedas  
  
TECHNINĖ SPECIFIKACIJA  
  
Pirkimo objektas – informacinio turinio projektas internetiniame portale apie darbo ginčus.
Projekto uždaviniai
1. Informuoti plačiąją visuomenę apie trišalę instituciją – darbo ginčų komisiją (DGK), jos teikiamas paslaugas ir nemokamą, valstybės suteikiamą galimybę ginti savo teises darbe. Šviesti visuomenę apie teisėtus darbo santykius, informuoti, kas yra DGK, kuo skiriasi individualus darbo ginčas nuo kolektyvinio, kas ir kaip gali kreiptis į DGK.
2. Informuoti kitakalbes dirbančiųjų Lietuvoje bendruomenes apie galimybę ginti savo teises darbe DGK, sukurti papildomas informacijos versijas anglų ir rusų kalbomis.
Priemonės

1. 7 informaciniai straipsniai, organiškai parengti žurnalistų, jų temos derinamos su Užsakovu.
2. 7 straipsniai publikuojami tituliniame naujienų bloke, prieinami tiek kompiuteriuose, tiek mobiliuosiuose įrenginiuose, ir išlaikomi jame ne trumpiau kaip 48 val.
3. Prie straipsnių skelbiamas Valstybinės darbo inspekcijos (VDI) logotipas ir konsultacijų telefonas.
4. Interaktyvios nuorodos į 7 publikuotus straipsnius, dalijamos internetinio portalo socialiniuose tinkluose.
5. Informacinės reklamjuostės (baneriai), nukreipiančios į straipsnius.
6. Sukuriamas turinio projekto blokas anglų ir rusų kalbomis, kuriame skelbiama ne mažiau kaip 50 proc. publikuotų straipsnių šiomis kalbomis.
7. Organinė Užsakovo temų apie DGK integracija TV laidoje.
8. Pagal TV laidą parengiamas išrašas (straipsnis), parengiama ir publikuojama jo populiarioji versija.
9. Sukuriamas ir publikuojamas TV laidos trumpasis vaizdo įrašas (Reels); publikacijos vieta – Tiekėjo socialiniai tinklai.
10. Informacinis turinio projektas trunka 4–7 savaites, pradedamas per savaitę po sutarties pasirašymo.
 
_______________________________________  
 
 
 
 
 
 
 
 
 
 
 
 
 
Pirkimo sąlygų 2 priedas  
Herbas arba prekės ženklas  
(tiekėjo pavadinimas)  
 
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)  
  
Lietuvos Respublikos valstybinė darbo inspekcijai
 
PASIŪLYMAS  
DĖL INFORMACINIO TURINIO PROJEKTO INTERNETINIAME PORTALE APIE DARBO GINČUS 
PASLAUGŲ   
    
____________ Nr.______  
                                                                             (Data)  
_____________  
(Sudarymo vieta)  
  
	Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/  
	  
  

	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/  
	  
  

	Už pasiūlymą atsakingo asmens vardas, pavardė  
	  

	Telefono numeris  
	  

	Fakso numeris  
	  

	El. pašto adresas  
	  

	Subtiekėjo (-ų) pavadinimas (-ai)*   
	  

	Subtiekėjo (-ų) adresas (-ai)   
	  

	Įsipareigojimų dalis (procentais), kuriai ketinama pasitelkti subtiekėją (-us)   
	  


*Pastaba. Pildoma, jei tiekėjas ketina pasitelkti subtiekėją.  
1. Šiuo pasiūlymu pažymime, kad sutinkame su visomis pirkimo sąlygomis, nustatytomis:  
1.1) skelbime apie pirkimą, paskelbtame Viešųjų pirkimų įstatymo nustatyta tvarka CVP IS interneto adresu: https://pirkimai.eviesiejipirkimai.lt;  
1.2) kituose pirkimo dokumentuose (jų paaiškinimuose, papildymuose).  
2. Patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.  
3. Pasiūlymas galioja 60 dienų nuo pasiūlymo pateikimo termino pabaigos.  
4. Pateikdamas pasiūlymą sutinku, kad vadovaujantis Lietuvos Respublikos viešųjų pirkimų įstatymo 86 straipsnio 9 dalimi, laimėjimo atveju, CVP IS būtų paskelbti: pasiūlymas, sudaryta pirkimo sutartis ir jos pakeitimai (jei tokie bus).  
5. Patvirtinu, kad atitinkame pirkimo dokumentų 3.2 punkto lentelėje nurodytus kvalifikacijos reikalavimus.   
  
 
Siūlome šias paslaugas, kurios visiškai atitinka pirkimo dokumentuose nurodytus reikalavimus:  

	Eil. Nr.  
	Paslaugų pavadinimas  
	Mato vnt.  
	Kiekis
	Kaina
EUR be PVM  

	1  
	 
Informacinio turinio projektas internetiniame portale apie darbo ginčus
	vnt
	1
	  

	 
	Viso Eur be PVM 
	 

	 
	PVM 
	 

	 
	Pasiūlymo kaina, EUR su PVM:* 
	 


 
  
Į pasiūlymo kainą turi būti įskaičiuoti visi su sutarties vykdymu susiję tiekėjo mokesčiai bei kitos išlaidos, įskaitant ir sąskaitų teikimo per „SABIS“ sistemą mokestį. Pasiūlymo kaina naudojama tik tiekėjų pasiūlymams palyginti ir į pirkimo sutartį nebus įrašoma.  
 
Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemokamas:_______________________________________________  
Kartu su pasiūlymu pateikiami šie dokumentai:  
	Eil.Nr.  
	Pateiktų dokumentų pavadinimas  
	Dokumento puslapių skaičius  
	Ar dokumentas konfidencialus (Taip/Ne)  

	  
	  
	  
	  

	  
	  
	  
	  


Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.   
  
  
	(Tiekėjo arba jo įgalioto asmens pareigų pavadinimas)  
	  
	(Parašas)   
	  
	(Vardas ir pavardė)   
	  


  
  
  
  
  
  
  
  
  











  
  
 Pirkimo sąlygų 3 priedas   
  
TIEKĖJO DEKLARACIJA   
DĖL ATITIKTIES NACIONALINIO SAUGUMO REIKALAVIMAMS  
(deklaraciją pildo kiekvienas tiekėjas ir (ar) kiekvienas jungtinės veiklos partneris)  
  
Aš (tiekėjas) deklaruoju ir patvirtinu, kad nei pasiūlymo pateikimo metu, nei pirkimo sutarties vykdymo metu, aš, mano pasitelkti asmenys (ūkio subjektai, kurių pajėgumais remiuosi, subtiekėjai), mano siūlomos prekės, jų gamintojai, paslaugos ir jas teikiantys subjektai, tai pat mano ir visų nurodytų subjektų kontroliuojantys asmenys1 nekelia ir nekels grėsmės nacionaliniam saugumui, kaip tai apibrėžta Viešųjų pirkimų įstatyme, Lietuvos Respublikos tarptautinių sankcijų įstatyme ir kituose Europos Sąjungos, Lietuvos Respublikos ir tarptautiniuose teisės aktuose.  
  
Aš (tiekėjas) deklaruoju ir patvirtinu:  
  
1) Pirkimo vykdymo ir Sutarties vykdymo metu, aš (tiekėjas) ir visi mano ūkio subjektai, kurių pajėgumais remiuosi ar (ir) remsiuosi, šiuo metu ar ateityje pasitelkti subtiekėjai, prekių (ir jų sudedamųjų dalių, pakuočių) gamintojai bei kiekvieno iš jų, įskaitant mane, kontroliuojantys asmenys nėra registruoti bei nevyko veiklos žemiau nurodytoje šalyje ar teritorijoje, taip pat nėra ūkio subjektų grupės, kurios bet kuris iš narių vykdo veiklą  žemiau nurodytoje šalyje ar teritorijoje, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje:  
1. Rusijos Federacija.  
2. Baltarusijos Respublika.  
3. Rusijos Federacijos aneksuotas Krymas.   
4. Moldovos Respublikos Vyriausybės nekontroliuojama Padniestrės teritorija.  
5. Sakartvelo Vyriausybės nekontroliuojamos Abchazijos ir Pietų Osetijos teritorijos.  
  
2) siūlysiu ir sutarties vykdymo metu tieksiu prekes (įskaitant jų sudedamąsias dalis, pakuotes) ir teiksiu paslaugas, kurių kilmės šalis / paslaugų teikimo vieta nėra nurodyta šioje šalyje ar teritorijoje:  
1. Rusijos Federacija.  
2. Baltarusijos Respublika.  
3. Rusijos Federacijos aneksuotas Krymas.   
4. Moldovos Respublikos Vyriausybės nekontroliuojama Padniestrės teritorija.  
5. Sakartvelo Vyriausybės nekontroliuojamos Abchazijos ir Pietų Osetijos teritorijos.   
  
3) Rusija nedalyvauja mano atstovaujamos įmonės sutartyje, viršijant 2014 m. liepos 31 d. Tarybos reglamento (ES) Nr. 833/2014 5k straipsnyje nustatytas ribas su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576 dėl ribojamųjų priemonių, susijusių su padėtį destabilizuojančiais Rusijos veiksmais Ukrainoje.  
Aš (tiekėjas) deklaruoju ir patvirtinu, kad:   
a) mano atstovaujama bendrovė (ir nė vienas iš mūsų konsorciumo narių) nėra Rusijos pilietis arba fizinis ar juridinis asmuo, subjektas ar įstaiga, įsteigta Rusijoje;   
b) mano atstovaujama bendrovė (ir nė viena iš įmonių, kurios yra mūsų konsorciumo narės), nėra juridinis asmuo, subjektas ar įstaiga, kuriuose daugiau kaip 50 % nuosavybės teisių tiesiogiai ar netiesiogiai priklauso a) punkte nurodytam subjektui.   
c) nei aš, nei bendrovė, kuriai atstovaujame (ir nė vienas iš mūsų konsorciumo narių), nesame fiziniu ar juridiniu asmeniu, subjektu ar organizacija, veikianti a) arba b) punkte nurodyto subjekto vardu arba jo nurodymu;   
d) mano atstovaujamos bendrovės subtiekėjai, tiekėjai arba ūkio subjektai, kurių pajėgumais remiamasi ir kuriems tenka daugiau kaip 10 % sutarties vertės nepriklauso nuo a–c punktuose išvardytų subjektų.  
  
Taip pat aš (tiekėjas) deklaruoju ir patvirtinu, kad man (tiekėjui) ir mano siūlomam objektui netaikomos ir kitos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos ekonominių ir kitų tarptautinių sankcijų įgyvendinimo įstatyme ir kituose tarptautiniuose, Europos Sąjungos ir Lietuvos Respublikos teisės aktuose.  
  
  
_________________________________________________________  
(Tiekėjo arba jo įgalioto asmens pareigos, vardas, pavardė, parašas) 
  
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

Pirkimo sąlygų 4 priedas  
 
TIEKĖJŲ PAŠALINIMO PAGRINDAI
Perkančioji organizacija atmeta tiekėjo pasiūlymą, jeigu: 
1. Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
2. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms.
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti.
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.
__________________________
























Pirkimo sąlygų 5 priedas 

PASLAUGŲ TEIKIMO SUTARTIS Nr. _______ 
(projektas atskiru priedu)

